প্রায় সারা দিন ক্লান্তিবিহীন প্রায় ১০ ঘণ্টার ভ্রমণ। কাপ্তাই লেকের কোল ঘেঁষে থাকা পাহাড়, দলছুট বাড়ি, নীল জলরাশির ভিড়ে কোথাও কোথাও পাখির ঝাঁক। বরকলের পাহাড়চূড়োয় সূযর্টা কত সুন্দর হতে পারে! সেই সঙ্গে শেষ বিকেলের মায়াবী আলোয় । বরকল বাজার পাড়ি দিতে না দিতেই চোখ ধাঁধানো সব দৃশ্যপট। পাহাড়ের কোলে জুমঘর। মেঘের ছায়ায় ঢেকে আছে গ্রামগুলো। কাশবন ঘেঁষা পাহাড়ের কোলজুড়ে রংধনুর রেখা, সবুজ পাহাড়কে যেন আরও উজ্জ্বল করে তুলেছে। শেষ বিকেলের শান্ত জলপথ। সন্ধ্যার সোনালী উজ্জ্বল আকাশ! এ যেন পূর্ণিমার আলোয় ডুবে থাকা নীরব–নিঝুম পাহাড়। কর্ণফুলির দুধারে এমন নিরবিচ্ছিন্ন পাহাড়ের সারি আর কোথাও বোধহয় পাওয়া যাবে না। তবে লেকের পানি কম হওয়ায় কোথাও কোথাও আটকে যায় বোটের তলানি। পরে অগত্যই নদীর অল্পজলে নেমে নৌকা ঠেলে আবার যাত্রাপথে। শেষ বিকেলে ছোটহরিণার আগেই ভূষণছড়ায় নামতে হল। পানি কম হওয়ায় ওদিকটায় যাওয়া সম্ভব হবে না। ভূষণছড়ায় নেমে ভাড়া চালিত বাইকে ছোট হরিণা ঘাট। তারপর নৌকায় পার হলেই ছোটহরিণা বাজার। নেমেই ক্যাম্পে ছোট হরিণা বিজিবি জোন অধিনায়ক স্যারে আমন্ত্রণে চায়ের আর ঝাল খাবারে আয়োজন সামিল হয়েছি। ক্যাম্পের ভিতরে বাঁশ দিয়ে সাজানো দারুন শৈলির বৈঠকখানা। সেই দীর্ঘ নৌযাত্রার পর অসাধারণ সন্ধ্যার ভোজ । এত দুর্গমেও শহুরে খাবারের স্বাদ। ক্যাম্প থেকে বিদায় নিয়ে বাজার দিকে রওনা হলাম আমাদের রাতের থাকার জায়গা। পাহাড় আর নদী ঘেষা ছোট হরিণা বাজার। ধবধবে জোৎস্নায় আলোকিত পুরো সীমান্ত। নদীর জল জোৎস্নায় আলোয় জল্নান। কি মুগ্ধ করা রাত! পাহাড় ঘেঁষে থাকা চাঁেদর আলোয় রূপালি জলের ধারা।তীব্র স্রোতে ভেসে যাওয়ার এই তো সময়।